Diari Oficial de la Generalitat Valenciana


Sumari del DOGV 8726, del 27-01-2020 (2020/573)

RESOLUCIÓ de 17 de gener de 2020, del president de l'Agència Tributària Valenciana, pel qual es dóna publicitat a l'acord del seu Consell Rector de 16 de gener de 2020, pel qual s'aprova la Carta de Serveis de l'Agència Tributària Valenciana.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8726

Data del DOGV
:   27-01-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/573


Data del document
:   17-01-2020

Organisme emissor
:   Agència Tributària Valenciana

Tipus de document
:   Resolució

Descriptors 

:   * norma de qualitat

RESOLUCIÓ de 17 de gener de 2020, del president de l'Agència Tributària Valenciana, pel qual es dóna publicitat a l'acord del seu Consell Rector de 16 de gener de 2020, pel qual s'aprova la Carta de Serveis de l'Agència Tributària Valenciana. [2020/573]  
De conformitat amb l'article 17.1 del Decret 41/2016, pel qual s'estableix el sistema per a la millora de la qualitat dels serveis públics i l'avaluació dels plans i programes en l'Administració de la Generalitat i el seu sector públic instrumental, per la present, resolc:  
  
Donar publicitat a l'acord del Consell Rector del 16 de gener de 2020, pel qual s'aprova la carta de serveis de l'Agència Tributària Valenciana, que s'adjunta en l'Annex d'aquesta resolució.  
  
València, 17 de gener de 2020.- El president de l'Agència Tributària Valenciana: Vicent Soler i Marco.  
  
  
ANNEX  
  
El Decret 41/2016, de 15 d'abril, del Consell, pel qual s'estableix el sistema per a la millora de la qualitat dels serveis públics i l'avaluació dels plans i programes en l'Administració de la Generalitat i el seu sector públic instrumental, té per objecte regular els instruments generals del sistema per a la millora de la qualitat de l'Administració de la Generalitat i el seu sector públic instrumental, amb la finalitat de garantir a la ciutadania la prestació d'uns serveis públics de qualitat, així com l'establiment de directrius per a l'avaluació del compliment i resultats dels seus plans i programes i la seua corresponent publicitat.  
  
En el capítol III del citat Decret, es defineix el sistema de gestió de les cartes de serveis com un instrument de millora contínua dels serveis, per mitjà del qual les organitzacions públiques informen sobre els compromisos de qualitat dels serveis que gestionen i presten, en resposta a les necessitats i expectatives de la ciutadania, i a la demanda de transparència en l'activitat pública.  
Per la seua condició d'instrument de millora, les cartes de serveis es configuren com un autèntic sistema de gestió i, en aquest sentit, tota la informació bàsica de les cartes de serveis es gestionarà de manera uniforme i centralitzada per l'òrgan directiu responsable en matèria de gestió i millora de la qualitat dels serveis públics i estarà suportada en una aplicació informàtica corporativa, en la qual s'aniran introduint totes les dades corresponents a l'evolució dels objectius i indicadors associats als compromisos de qualitat, de manera que s'efectuarà tant el seu control i seguiment, com la gestió completa dels aspectes essencials de les cartes.  
La carta de serveis de l'Agència Tributària Valenciana ha sigut promoguda per la seua Direcció General. En l'elaboració del document s'han seguit les previsions del Decret 41/2016, de 15 d'abril, del Consell, adés citat.  
L'Agència Tributària Valenciana té com a objecte les competències en l'àmbit de la Generalitat relatives a l'aplicació dels tributs, l'exercici de la potestat sancionadora en matèria tributària i la funció revisora en via administrativa que concerneix les seues competències.  
D'acord amb l'article 17.2 del Decret 41/2016, del Consell, la carta de serveis ha sigut informada favorablement per part de l'òrgan directiu competent en matèria de gestió i millora de la qualitat dels serveis públics, quant a la coherència metodològica dels processos d'elaboració i dels compromisos adquirits, així com, en relació a l'homogeneïtat de les cartes.  
En virtut de l'anterior, el Consell Rector acorda, per unanimitat:  
  
Primer  
Aprovar la Carta de Serveis de l'Agència Tributària Valenciana que s'adjunta a continuació.  
  
Segon  
Acordar la publicació de la present resolució en el Diari Oficial de la Generalitat Valenciana (DOGV), i la seua posada a disposició a la ciutadania a través la pàgina institucional de la Generalitat Valenciana: http//www.gva.es/carta, sense perjudici d'altres accions de comunicació que pogueren realitzar-se.  
  
  
Carta de serveis de l'Agència Tributària Valenciana  
  
  
Missatge general  
  
L'Administració Pública Valenciana ha d'adaptar-se als nous reptes i necessitats de la societat i per a això ha de modernitzar i millorar de manera contínua els serveis públics que presta. La Generalitat assumeix aquest repte i a tal fi incorpora, dins de la seua política de modernització, el projecte Cartes de Serveis com un instrument de millora a través del qual els ciutadans podran exigir la prestació d'uns serveis públics amb les màximes garanties de qualitat i conéixer en tot moment el seu grau de compliment.  
La Generalitat contribueix així a donar resposta a l'exigència continguda en l'Estatut d'Autonomia de la Comunitat Valenciana, que estableix i proclama, en el seu article 9, el dret general que tenen tots els seus ciutadans a gaudir d'uns serveis públics de qualitat.  
  
«Una Administració Excel·lent»  
  
  
Compromís institucional  
  
L'Agència Tributària Valenciana (d'ara endavant, «ATV») té com a missió enfortir la capacitat de la Generalitat de gestionar les seues competències de manera autònoma. És la garant de la sostenibilitat de les polítiques públiques i, en concret, de les que conformen l'Estat del Benestar: Sanitat, Educació, Protecció Social, Ocupació, Habitatge i Justícia. Unes polítiques sufragades amb l'esforç de tota la ciutadania.  
  
Augmentar l'eficiència en la gestió tributària i combatre el frau fiscal constitueixen dos pilars per a garantir la igualtat d'oportunitats. Si tots complim, l'esforç que s'haurà de requerir per a sostindre els serveis públics serà menor. Però, a més, no hi ha acció més insolidària que l'evasió fiscal. Cada euro que es lleva per al finançament dels serveis bàsics, atempta contra una atenció sanitària d'excel·lència, una escola pública amb més mitjans i una protecció social digna. Complir amb aquestes obligacions és un deure moral i cívic, i un compromís amb els nostres fills i els nostres majors.  
Aquests són els principis que guien la Carta de Serveis que presentem i que posem a la disposició de tots els valencians i valencianes.  
  
  
Serveis prestats  
  
Des de la seua creació, l'ATV queda configurada com un organisme autònom adscrit a la conselleria competent en matèria d'hisenda, amb personalitat jurídica pròpia, autonomia funcional i de gestió, i plena capacitat d'actuació en el desenvolupament de les funcions assumides. Li correspon l'aplicació dels tributs i l'exercici de la potestat sancionadora, tant sobre els tributs propis de la Generalitat com sobre els tributs cedits per l'Estat, en el marc de la vigent Llei orgànica de finançament autonòmic.  
L'ATV presta els serveis següents:  
- Facilita informació, assistència i orientació general, sobre els seus serveis, oficines, i organització, en tots els seus centres gestors, en horari d'atenció al públic, en el servei telefònic d'informació tributària i en internet.  
- Facilita informació tributària, com ara:  
a) Informació i assistència sobre el compliment de les obligacions tributàries derivades dels tributs la gestió dels quals se li encomana, prèvia cita obtinguda per internet.  
b) Informació genèrica sobre els tributs que gestiona l'ATV, i sobre les taxes i altres ingressos de dret públic.  
c) Informació sobre l'estat de tramitació dels expedients, prèvia cita obtinguda per internet.  
d) Informació sobre normativa i doctrina tributària, novetats fiscals, convenis en vigor, estadístiques tributàries, informes del ministeri, i beneficis fiscals aplicables.  
- Posa a la disposició dels ciutadans diferents programes informàtics d'ajuda per a la confecció i presentació telemàtica de declaracions tributàries, així com ajuda en internet per al càlcul del valor real de béns immobles urbans i rústics, i del valor fiscal de vehicles.  
  
- Assisteix i informa en la Campanya de l'IRPF.  
- Facilita als ciutadans el pagament de deutes mitjançant: i) l'habilitació de diferents mitjans de pagament; ii) la concessió d'ajornaments i fraccionaments; iii) l'acord de compensacions de deutes i pagament en espècie.  
- Emet a petició dels interessats diferents documents, entre altres:  
  
a) Certificat d'estar al corrent dels deutes tributaris amb la Generalitat.  
b) Informe, quan les lleis o els reglaments propis de cada tribut així ho prevegen, sobre la valoració a efectes fiscals de rendes, productes, béns, despeses i altres elements determinants del deute tributari.  
  
c) Certificats dels pagaments realitzats.  
- Presta el servei de registre general.  
  
Compromisos de qualitat i indicadors  
  
1. Garantim l'accessibilitat del web, segons WAI.  
Valoració de l'accessibilitat per part dels usuaris d'aquest servei amb algun grau de discapacitat (en una escala d'1 a 10). Valor objectiu  
 9,95  
  
  
2. Oferim la possibilitat de presentar les declaracions del ITPiAJD (models 600 i 620) per via electrònica.  
Disponibilitat de presentació per via telemàtica. Valor objectiu  
 99 %  
  
  
3. Oferim la possibilitat de pagar determinats imposats a través d'internet (ITPiAJD, ISD i taxes).  
Percentatge de pagaments telemàtics efectuats en relació al total de sol·licituds rebudes dels models següents: 600, 620, 650, 651, 042, 043, 044, 045 i 046. Valor objectiu  
 99 %  
  
  
4. Continuem avançant en la relació amb els nostres col·laboradors, potenciant l'ús d'aplicacions informàtiques per a professionals que representen particulars.  
Percentatge de presentació telemàtica per part dels professionals que representen particulars. Valor objectiu  
 99 %  
  
  
5. Ajudem el ciutadà, a través del programa MÉS PROP DE TU, en el compliment de les seues obligacions tributàries, assessorant de manera personalitzada la ciutadania, en un nombre mínim de 20 municipis.  
Percentatge de municipis atesos en la campanya anual de l'IRPF sobre l'objectiu previst. Valor objectiu  
 95 %  
  
  
6. Oferim la possibilitat d'obtindre el certificat d'estar al corrent de pagament de manera telemàtica per a professionals, altres administracions públiques, i particulars que disposen de certificat digital.  
Percentatge de disponibilitat del tràmit telemàtic. Valor objectiu  
 99 %  
  
  
7. Millorem la consulta web per al càlcul del valor real de béns immobles i vehicles.  
Percentatge d'usuaris que valoren la utilitat del càlcul en l'enquesta de satisfacció per a béns immobles i vehicles. Valor objectiu  
 95 %  
  
  
  
Ajude'ns a prestar un millor servei  
  
La participació i col·laboració dels ciutadans en la millora dels serveis públics oferits, s'articularà mitjançant la presentació de queixes i suggeriments, o emplenant, si fa el cas, les enquestes de satisfacció, en la forma que s'assenyala a continuació:  
Presencial: en les oficines de l'ATV.  
Telefònica: telèfon 012 (Servei d'Atenció al Ciutadà de l'ATV).  
  
Telemàtica: http://atv.gva.es/es/formulario-contacto  
En cas de detectar algun error, vos demanem que ens ho comunique al més prompte possible per a poder corregir-lo.  
  
  
On estem-  
  
Adreça de les delegacions de l'ATV:  
C/ Gregorio Gea, 14. 46917 València  
C/ Churruca, 25. 03630 Alacant  
Plaça de Tetuan, 38 € 39. 12975 € Castelló de la Plana  
Telèfon d'atenció: 012  
  
Horari d'atenció:  
Obertura al públic per a la informació i tramitació de documents específics:  
- Dilluns a divendres: de 09.00 h a 14.00 h.  
  
Registre de documents:  
- Dilluns a divendres: de 09.00 h a 14.00 h.  
Els dijous es prestarà el servei d'informació general i registre de documents, des de les 14.30 h fins a les 19.00 h ininterrompudament, en els edificis PROP:  
- Alacant: Rambla Méndez Núñez, 41  
€ Castelló: Germans Bou, 47  
€ València: Gregorio Gea, 27 (PROP I)  
Excepte del 15 de maig al 15 d'octubre (tots dos inclusivament), setmana de Pasqua i període de vacances escolars de Nadal, Any Nou i Reis, que serà de 09.00 h a 14.30 h.  
En setmana de festes locals: de 09.00 h a 14.00 h.  
  
www.atv.gva.es  
(Consulta en el nostre web el llistat d'oficines liquidadores) http://csi.ha.gva.es/kiosko/of\_liq.principal